Diari Oficial de la Generalitat Valenciana


Sumari del DOGV 9512, del 16-01-2023 (2022/13823)

RESOLUCIÓ de 30 de novembre de 2022, de la Direcció General del Sector Públic i Patrimoni, d'acabament de l'expedient de declaració administrativa d'herència intestada i acceptació de l'herència de Daniel Gonell Ventura per la Generalitat. ABI 332/2020.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13080


Data del document
:   30-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de novembre de 2022, de la Direcció General del Sector Públic i Patrimoni, d'acabament de l'expedient de declaració administrativa d'herència intestada i acceptació de l'herència de Daniel Gonell Ventura per la Generalitat. ABI 332/2020. [2022/13925]  
Antecedents de fet  
  
La Conselleria d'Hisenda i Model Econòmic ha tingut coneixement mitjançant ofici de l'Agència Tributària Valenciana, de denúncia per José Moreno Heredia, de la defunció de Daniel Gonell Ventura, amb DNI: \*\*\*\*479\*\*, el 5 de gener de 2020, sense haver atorgat testament.  
  
De les actuacions dutes a terme per aquesta direcció general, es va constatar que va estar empadronat a Borriana. Desconeixent-se, en principi, l'existència de persones amb dret a heretar, amb data 15 de gener de 2021 la directora general del Sector Públic i Patrimoni, va signar acord d'incoació del procediment de declaració administrativa d'herència intestada a favor de la Generalitat, que es va publicar en el Diari Oficial de la Generalitat Valenciana d'1 de febrer de 2021, es va exposar en el tauler d'edictes de l'Ajuntament de Castelló de la Plana, del 27 de gener a l'1 de març de 2021, en el de Borriana, del 27 de gener al 27 de febrer de 2021, i en el de Vila-real del 27 de gener al 16 de febrer de 2021.  
Investigat el cabal relicte, consten béns dels quals el pare del causant és titular de l'usdefruit i aquest últim de la nua propietat. Acreditat la defunció del pare en 1978, queda extingit l'usdefruit, i consolida el causant el ple domini de les dites finques.  
Amb data 7 de juliol de 2022, es dona trasllat de proposta d'acceptació de l'herència del causant a l'Advocacia General de la Generalitat, i se sol·licita un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 21 de juliol de 2022, es rep un informe la consideració jurídica tercera del qual posa de manifest que si bé s'ha seguit la tramitació prevista en el dit Decret 20/2019, el seu article 6.1 estableix que: «El termini màxim per a la resolució del procediment serà d'un any.», tenint en compte que l'acord d'incoació del procediment per a la declaració d'hereua abintestat a favor de la Generalitat, es va dictar en data 15 de gener de 2021, ha transcorregut el termini fixat en aquest precepte, per la qual cosa el procediment hauria caducat.   
Amb data 29 de juliol de 2022 se signa per la directora general de Sector Públic i Patrimoni resolució de caducitat del procediment.  
No constant l'existència de persones amb dret a heretar, en data 1 d'agost de 2022, es va firmar nou acord, de la directora general de Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Daniel Gonell Ventura, que es va publicar en el Diari Oficial de la Generalitat Valenciana de 29.08.2022 i es va exposar en els taulers d'edictes de l'Ajuntament de Borriana del 03.08.2022 al 02.09.2022, en el de Castelló de la Plana, del 03.08.2022 al 06.09.2022 i en el de Vila-real del 03.08.2022 al 27.08.2022.  
  
  
Fonaments de dret  
  
En compliment del que es disposa en l'article 71.1.c del a Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 84.1 i 95.3 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua de Daniel Gonell Ventura i adjudicar-li els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
  
Béns immobles:  
- Finca de Borriana núm. 406. Rústica. Terra hort. Partida Vintens, inscrita en el Registre de la Propietat núm. 1 de Nules, foli 154, llibre 146, tom 319. CRU: 12015000595871.  
- Finca de Borriana núm. 22564. Urbana. Alqueria. Partida Vintens, inscrita en el Registre de la Propietat núm. 1 de Nules, foli 205, llibre 171, tom 396. CRU: 12015000408874.  
- Finca de Borriana núm. 25063. Urbana. Casa habitació situada en carrer Sant Felip 27, inscrita en el Registre de la Propietat núm. 1 de Nules, foli 3, llibre 497, tom 1303. CRU: 12015000440881.  
- Finca de Vila-real núm. 13277. Terra de regadiu. Partida de Carinyena, inscrita en el Registre de la Propietat núm. 1 de Vila-real. Codi de Finca Registral: 12017000026560.  
- Finca de Vila-real núm. 12988. Rústica. Terra de regadiu hort. Partida de Carinyena, inscrita en el Registre de la Propietat núm. 1 de Vila-real. Codi Finca Registral: 12017000021527.  
- Finca de Vila-real núm. 34010. Rústica. Hort regadiu. Partida de Carinyena, inscrita en el Registre de la Propietat núm. 1 de Vila-real. Codi Finca Registral: 12017000187926.  
  
Com a béns mobles, era titular dels següents comptes:  
- Comptes en Bankia, amb saldos a data 1 de març de 2021 de 4.990, 87- i de 358, 65?.   
- Compte en Banc de Crèdit Cooperatiu, amb saldo negatiu, a data 7 d'abril de 2021: -3.816,81?.  
  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
Procedir a l'alienació dels immobles que integren el cabal relicte.  
  
  
Sisé  
Una vegada liquidada l'herència, aprovar, després de l'informe de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 30 de novembre de 2022.- La directora general del Sector Públic i Patrimoni: Isabel Castelló García.